**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΑΝΑΚΟΙΝΩΣΗ**

# Ξεκίνησε η διαδικασία υποβολής αιτήσεων για συμμετοχή στα Ειδικά Σχέδια του Υπουργείου Εργασίας, Πρόνοιας και Κοινωνικών Ασφαλίσεων για την περίοδο από την 1η Απριλίου 2021 μέχρι την 30η Απριλίου 2021

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι έχουν αναρτηθεί σήμερα στην ειδική ιστοσελίδα [www.coronavirus.mlsi.gov.cy](http://www.coronavirus.mlsi.gov.cy/) οι αιτήσεις για τα ακόλουθα Ειδικά Σχέδια που αφορούν στην περίοδο από την 1η Απριλίου 2021 μέχρι την 30η Απριλίου 2021:

1. Ειδικό Σχέδιο Ξενοδοχειακών Μονάδων και Τουριστικών Καταλυμάτων (Αίτηση ΕΕΑ.9 ή ΕΕΑ.14),
2. Ειδικό Σχέδιο Οικονομικών Δραστηριοτήτων Συνδεόμενων με την Τουριστική Βιομηχανία ή Οικονομικών Δραστηριοτήτων οι οποίες επηρεάζονται από τον Τουρισμό (Αίτηση ΕΕΑ.10 ή ΕΕΑ.11),
3. Ειδικό Σχέδιο Μερικής Αναστολής των Εργασιών της Επιχείρησης (Αίτηση ΕΕΑ.4),
4. Ειδικό Σχέδιο Στήριξης Ανέργων (Αίτηση ΕΕΑ.8) και
5. Ειδικό Επίδομα Απουσίας από την Εργασία για Λόγους Υγείας (Αίτηση ΕΕΑ.15).

Έχουν επίσης αναρτηθεί στην ειδική ιστοσελίδα [www.coronavirus.mlsi.gov.cy](http://www.coronavirus.mlsi.gov.cy/) υποδείγματα Έκθεσης Εγκεκριμένου Λογιστή που πρέπει να υποβάλλεται ηλεκτρονικά μαζί με την αντίστοιχη αίτηση.

Οι ηλεκτρονικές αιτήσεις για τα πιο κάτω Ειδικά Σχέδια θα ακολουθήσουν:

1. Ειδικό Σχέδιο Πλήρους Αναστολής των Εργασιών της Επιχείρησης (Αίτηση ΕΕΑ.3),
2. Ειδικό Σχέδιο Ορισμένων Κατηγοριών Αυτοτελώς Εργαζομένων Απόφαση (Αίτηση ΕΕΑ.5),
3. Ειδικό Επίδομα Απουσίας από την Εργασία για Φροντίδα Παιδιών κάτω των έξι (6) ετών ή Παιδιών που φοιτούν σε Κέντρα Προστασίας και Απασχόλησης Παιδιών που εξυπηρετούν παιδιά σχολικής ηλικίας και ατόμων με αναπηρία (Αίτηση ΕΕΑ.16)(αφορά την περίοδο 26/4/2021-9/5/2021).

Τονίζεται ότι η **καταληκτική ημερομηνία** ηλεκτρονικής υποβολής αιτήσεων για συμμετοχή στα Ειδικά Σχέδια για την περίοδο από την 1η Απριλίου 2021 μέχρι την 30η Απριλίου 2021 είναι τα **μεσάνυκτα της Δευτέρας, 10 Μαΐου 2021**.

Οι ενδιαφερόμενοι καλούνται να υποβάλουν την αίτηση που τους αφορά εγκαίρως δεδομένου ότι οι ηλεκτρονικές αιτήσεις δεν θα είναι διαθέσιμες για χρήση μετά από την πιο πάνω καταληκτική ημερομηνία και δεν θα γίνονται αποδεκτά οποιαδήποτε αιτήματα για εκπρόθεσμη υποβολή αιτήσεων.

**Τονίζεται ότι για να είναι εφικτή η καταβολή των Ειδικών Επιδομάτων θα πρέπει να υποβληθεί και η κατάλληλη Δήλωση Στοιχείων Τραπεζικού Λογαριασμού που αναφέρεται στην κάθε αίτηση, νοουμένου ότι δεν έχει ήδη υποβληθεί και επιβεβαιωθεί.**

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

27 Απριλίου 2021